CELEX: 62019TB0326
Language: bg
Date: 2020-02-12 00:00:00
Title: Дело T-326/19 R: Определение на председателя на Общия съд от 12 февруари 2020 г. — Gerber/Парламент и Съвет (Обезпечително производство — Митническа територия на Съюза — Регламент (ЕС) 2019/474 — Директива (ЕС) 2019/475 — Включване на община Кампионе д’Италия и на италианските води на езерото Лугано — Молба за постановяване на временни мерки — Явна недопустимост на жалбата в главното производство — Недопустимост)

27.4.2020   
            
            
               BG
            
            
               Официален вестник на Европейския съюз
            
            
               C 137/49
            
         
      Определение на председателя на Общия съд от 12 февруари 2020 г. — Gerber/Парламент и Съвет
      (Дело T-326/19 R)
      (Обезпечително производство - Митническа територия на Съюза - Регламент (ЕС) 2019/474 - Директива (ЕС) 2019/475 - Включване на община Кампионе д’Италия и на италианските води на езерото Лугано - Молба за постановяване на временни мерки - Явна недопустимост на жалбата в главното производство - Недопустимост)
      (2020/C 137/77)
      Език на производството: италиански
      
         Страни
      
      
         Жалбоподател: Tibor Gerber (Кампионе д’Италия, Италия) (представител: N. Amadei, адвокат)
      
         Ответници: Европейски парламент (представители: L. Visaggio и C. Biz), Съвет на Европейския съюз (представители: A. Lo Monaco и E. Ambrosini)
      
         Предмет
      
      Молба на основание член 270 ДФЕС за спиране на изпълнението, от една страна на Регламент (ЕС) 2019/474 на Европейския парламент и на Съвета от 19 март 2019 година за изменение на Регламент (ЕС) № 952/2013 за създаване на Митнически кодекс на Съюза (ОВ, L 83, 2019 г., стр. 38), и от друга страна — на Директива (ЕС) 2019/475 на Съвета от 18 февруари 2019 година за изменение на директиви 2006/112/ЕО и 2008/118/ЕО по отношение на включването на община Кампионе д’Италия и на италианските води на езерото Лугано в митническата територия на Съюза и в териториалния обхват на Директива 2008/118/ЕО (ОВ L 83, 2019 г., стр. 42)
      
         Диспозитив
      
      
                  1)
               
               
                  Отхвърля молбата за спиране на изпълнението.
               
            
                  2)
               
               
                  Не се произнася по съдебните разноски.